
Halottlátás és angyalmágia két angol mágus tükrében

Dolgozatom témája John Dee és Edward Kelley mágikus tevékenységének vizsgálata, ezen belül is a reneszánsz mágia egy sajátos, összetett formája, az angyalmágia. Tanulmányomban kitérek arra, hogy Dee, a neves, tanult természetfilozófus miért fordíthatott hátat a racionális-tudományos világlátásnak és miért próbálta a világot szellemeken és angyalokon keresztül megérteni. Hogyan ismerkedhetett meg az okkult filozófiával és kik voltak azok a középkori okkultista írók, akik hatással voltak munkájára. Vizsgálat alá vonom a mágus, Kelley alakját is, akit nekromanciával is vádoltak. Dee spirituális naplóinak segítségével – melyek kézirat formájában ma is elérhetők angol könyvtárakban – és mágiához használt fennmaradt tárgyaival rekonstruálom, hogyan zajlott egy ilyen angyali szeánsz, milyen előkészületet igényelt, milyen eszközöket használtak és milyen tanításokat hordozott magában.



